
ПРОЕКТ НА ДОГОВОР

Днес, …………………… г. в гр. Карнобат, се сключи настоящия договор между:
СНЦ „МИГ-Карнобат“, със седалище гр. Карнобат и адрес на управление ул. „Димитър Полянов“ № 2, БУЛСТАТ 176056127, вписано в Регистъра на юридическите лица с нестопанска цел при Бургаски окръжен съд, по ф. д. № 37/2011 г., представлявано от Кремена Красимирова Събева –  в качеството й на Председател на Управителния съвет и Бойка Денева Денева – Карастоянова, в качеството й на счетоводител на „МИГ – Карнобат“, наричано за краткост  ВЪЗЛОЖИТЕЛ, от една страна

и
……………………………………., със седалище и адрес на управление ………………………………………., ЕИК ……………………….., представлявано от ……………………………………, в качеството на ……………………….., наричан за краткост ИЗПЪЛНИТЕЛ, от друга страна,
Във връзка с:

Изпълнение на Стратегия за местно развитие на „МИГ- Карнобат” с № 41-04-24/ 07.11.2011 г.
( Изпълнение на мярка „Управление на местни инициативни групи, придобиване на умения и постигане на обществена активност на съответната територия за местните инициативни групи, прилагащи стратегии за местно развитие” от Програмата за развитие на селските райони за периода 2007 - 2013 г.

( Изпълнение на тристранен договор за финансиране: № РД-50-93/13.06.2012 г. между МЗХ, ДФ „Земеделие” - Разплащателна агенция и СНЦ „МИГ- Карнобат”

( Изпълнение на бюджет по Мярка 431-1 за 2014 г. на „МИГ- Карнобат”
Проведена процедура по реда на чл. 14, ал. 4, т. 2 от ЗОП с предмет: „Изпълнение на дейности по мярка 431 – 1 „Управление на МИГ, придобиване на умения и постигане на обществена активност на територията на „МИГ – Карнобат“, съгласно одобрен бюджет за 2014 г., по обособени позиции”

І.ПРЕДМЕТ НА ДОГОВОРА

Чл.1(1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу определеното по-долу в договора възнаграждение, да предостави на ВЪЗЛОЖИТЕЛЯ, в изпълнение на изискванията му, външна услуга по обособена позиция/и …………………….
Чл.1(2) Цели и очаквани резултати от изпълнение на услугите:
Обособена позиция № 1: „Двудневен семинар за членовете на екипа,УС и КС - 14 човека на тема "Умения за работа в екип, делова комуникация и етика“

Семинарът трябва да допринесе за подобряване на уменията на екипа за управление, членовете на УС и КС, за работа в екип, делова комуникация и етика. Структуриране и модели на работа и управление, търсене и развиване на иновативни подходи и инструменти за решаване на проблеми при прилагането на Стратегията за местно развитие.
Обособена позиция № 2: „Обучително посещение на местни лидери от различни сектори, бенефициенти, членове на екипа и УС на реализирани успешни и иновативни проекти по мерките от СМР на МИГ – Карнобат  на територията на страната.
Да се предостави възможност за обмяна на опит, добри практики, информация и дискусии по отношение на реализирани успешни и иновативни проекти по мерки 121, 311, 312, 321, 322 или 323 на територията на действаща МИГ в страната. Участниците да се запознаят с устойчиви модели и практики за реализиране на проектните идеи. Отчитане на проблемите при реализиране на подхода „Лидер” и ПРСР.

Обособена позиция № 3: „Изготвяне на кратък филм, отчитащ резултатите  по прилагане на СМР и популяризиращ дейността на МИГ – Карнобат. 
Филмът да покаже напредъка и успешната работа на МИГ – Карнобат чрез представяне на успешни практики, в контекста на подхода „Лидер” и ПРСР. Да се изтъкне успешното прилагане на подхода «Лидер» в Европейския съюз. 
Обособена позиция № 4: „Оранизиране на информационни кампании и форуми на територията на МИГ“.
Популяризирането на дейността на Местна инициативна група – Карнобат сред  настоящи и потенциални бенифициенти за дейностите по СМР на МИГ – Карнобат, свързани с неземеделски дейности и предстоящите възможности и очаквания от ПРСР 2014 – 2020 г.

Популярицирането на дейността на Местна инициативна група – Карнобат сред  настоящи и потенциални бенифициенти за дейностите по СМР на МИГ – Карнобат, свързани с развитие на земеделските стопанства и предстоящите възможности и очаквания от ПРСР 2014 – 2020 г.

Целта е чрез форумите местната общност да бъде запозната с дейностите по СМР на МИГ – Карнобат, свързани с развитие на земеделските стопанства и неземеделски дейности, както и с предстоящите възможности и очаквания от ПРСР 2014 – 2020 г. Провеждането на форумите цели да насърчи потенциалните бенефициенти да се възползват от предоставените им възможности за финансово подпомагане, както и да изпълнят своите проекти. 

Обособена позиция № 5: „Обучения на одобрени и потенциални бенефициенти от частния сектор на тема: „Отчитане и реализация на проектни предложения по мерките за сектора, включени в СМР на МИГ – Карнобат“.
Придобиване на знания и умения сред бенефициенти от частния сектор, свързани с отчитане и реализация на проекти към Стратегия за местно развитие на «МИГ – Карнобат». Успешни практики и допуснати грешки.
Обособена позиция № 6: „Обучения на одобрени и потенциални бенефициенти от сектор селско стопанство на тема: „Отчитане и реализация на проектни предложения по мерките за сектора, включени в СМР на МИГ – Карнобат“.


Придобиване на знания и умения сред бенефициенти от сектор селско стопанство, свързани с отчитане и реализация на проекти към Стратегия за местно развитие на «МИГ – Карнобат». Успешни практики и допуснати грешки.
Обособена позиция № 7: „Обучения на одобрени и потенциални бенефициенти от публичния сектор, НПО, културни и образователни институции на тема: „Отчитане и реализация на проектни предложения по мерките за сектора, включени в СМР на МИГ – Карнобат“.

Придобиване на знания и умения сред бенефициенти от публичния сектор, НПО, културни и образователни институции, свързани с отчитане и реализация на проекти към Стратегия за местно развитие на «МИГ – Карнобат». Успешни практики и допуснати грешки.
Обособена позиция № 8: „Обучения на местни лидери на тема: „Положителни и отрицателни практики на воденото от общностите местно развитие“.

Придобиване на знания за Подходът „Водено от общностите местно развитие”. Какво представлява местното развитие, водено от общността и защо трябва да бъде използвано. Прилики и отлики между Подхода „Лидер” и Подхода „Водено от общностите местно развитие”.
Чл.1(3) Услугата, предмет на настоящия договор, ще бъде предоставена на ВЪЗЛОЖИТЕЛЯ в съответствие с установената професионална практика на ИЗПЪЛНИТЕЛЯ, представената оферта и изискванията на ВЪЗЛОЖИТЕЛЯ.
ІІ.СРОК НА ДОГОВОРА

Чл.2(1) Настоящият договор влиза в сила от датата на подписването му от двете страни.
Чл.2(2) Срок за изпълнение предмета на договора по обособена позиция № ……… е 21 декември 2014 г. 
Чл. 2(3)ИЗПЪЛНИТЕЛЯТ представя окончателен доклад (приложимо за обособена позиция № 1, № 2, № 4, № 5, № 6, № 7 и № 8) и доклад за извършената работа по обособена позиция № 3 най – късно до 22 декември 2014 г. 
ІІІ.ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл.3(1) ВЪЗЛОЖИТЕЛЯТ има право да получава пълна и изчерпателна информация по отношение изпълнението на предмета на настоящия договор, без с това да се създават затруднения на ИЗПЪЛНИТЕЛЯ при осъществяване на дейността му.

Чл.3(2) ВЪЗЛОЖИТЕЛЯТ се задължава да предостави добросъвестно и своевременно на ИЗПЪЛНИТЕЛЯ пълна и достоверна информация относно всички факти и обстоятелства, свързани с изпълнение на предмета на настоящия договор, както и допълнителни данни, необходимостта от които е възникнала по време на изпълнение на договора.

Чл.3 (3) ВЪЗЛОЖИТЕЛЯТ се задължава да не представя на ИЗПЪЛНИТЕЛЯ неистински документи и/или документи с невярно съдържание, както и да не му предоставя невярна и/или непълна информация относно факти и обстоятелства, свързани с предмета на договора.

Чл.3(4) ВЪЗЛОЖИТЕЛЯТ се задължава да предостави на ИЗПЪЛНИТЕЛЯ пълна оперативна самостоятелност във връзка с изпълнението на предмета на този договор.

Чл.3(5)  ВЪЗЛОЖИТЕЛЯТ се задължава да заплати в срок договореното в този договор възнаграждение на ИЗПЪЛНИТЕЛЯ.

Чл.3(6) ВЪЗЛОЖИТЕЛЯТ се задължава да пази пълна конфиденциалност по отношение на търговските тайни на ИЗПЪЛНИТЕЛЯ, станали му известни при и/или по повод изпълнението на този договор. 

Чл.3(7) ВЪЗЛОЖИТЕЛЯТ се задължава да съдейства на ИЗПЪЛНИТЕЛЯ за преодоляването на възникнали трудности и пречки в хода на работата по изпълнение на предмета на договора.

ІV.ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл.4(1) ИЗПЪЛНИТЕЛЯТ има право да получи възнаграждение от ВЪЗЛОЖИТЕЛЯ, съгласно срока и условията на настоящия договор.

Чл.4(2) ИЗПЪЛНИТЕЛЯТ се задължава да изготви и представи необходимите материали за извършване на услугите по чл. 1 от настоящия договор.

Чл.4(3) ИЗПЪЛНИТЕЛЯТ се задължава да предостави услугите по чл.1 с грижата на добър професионалист, като положи необходимата грижа за качественото и професионалното им изпълнение.

Чл.4(4) ИЗПЪЛНИТЕЛЯТ се задължава да предостави на ВЪЗЛОЖИТЕЛЯ услугите, при съобразяване със заявените от ВЪЗЛОЖИТЕЛЯ параметри и изисквания, в рамките на срока на настоящия договор.

Чл.4(5) ИЗПЪЛНИТЕЛЯТ се задължава да информира при необходимост, ВЪЗЛОЖИТЕЛЯ за всички промени в нормативната база, които имат отношение към предмета на договора.

Чл.4(6) ИЗПЪЛНИТЕЛЯТ се задължава да уведоми ВЪЗЛОЖИТЕЛЯ за изпълнението на предмета на договора.

Чл.4(7) ИЗПЪЛНИТЕЛЯТ се задължава да осигури професионален екип за изпълнение на услугите по този договор (приложимо за обособена позиция № 1, № 2, № 4, № 5, № 6, № 7 и № 8), с опит в провеждане на семинари и/или информационни кампании и форуми, и/или обучения за представители от различни сектори (МИГ е с разнородно представителство по сектори), които познават Подхода «Лидер» и ПРСР, нормативната база по прилагането им и познават европейските добри практики по «Лидер» или притежават опит в провеждане на обучения за различни целеви групи по предприсъединителните и Структурните фондове на ЕС, както и по ЕЗФРСР.
Чл.4(8) ИЗПЪЛНИТЕЛЯТ се задължава да не разгласява по какъвто и да е начин информация, документи, информационни носители и други материали, свързани с дейността на ВЪЗЛОЖИТЕЛЯ или станала му известна във връзка или по повод на извършването на услугата, с изключение на случаите, когато предоставянето на тази информация е необходима с оглед на изпълнението на предмета на настоящия договор. 
Чл.4(9) ИЗПЪЛНИТЕЛЯТ си запазва правото на конфиденциалност по отношение на източниците на информация, необходими му за изпълнение на поетите с настоящия договор задължения.
V.ФИНАНСОВИ ВЗАИМООТНОШЕНИЯ ПО ДОГОВОРА

Чл.5(1) За изпълнение на услугите, предмет на настоящия договор ВЪЗЛОЖИТЕЛЯТ дължи на ИЗПЪЛНИТЕЛЯ възнаграждение в размер на ………………………………..…………….. лв.
Чл.5(2) В цената по чл. 5.1 са включени всички разходи за изпълнение на услугата по съответната обособена позиция, в съответствие с изискванията на Възложителя, посочени в Техническото задание.

Чл.5(3) Схема на плащане  

Авансово плащане: не се предвижда.

Междинно плащане: не се предвижда.

Окончателно плащане: окончателното плащане се извършва след представяне на окончателен доклад (прилага се за обособени позиции № 1, 2, 4, 5, 6, 7 и 8).

Окончателното плащане по обособена позиция № 3 се извършва след представяне на доклад за извършена работа.

За извършване на плащането Изпълнителят представя на Възложителя фактура.

Окончателен доклад/доклад за извършена работа се представя най – късно до 22 декември 2014 г. Извършената работа се счита приета след  подписване на Приемо – предавателен протокол. 
Възложителят извършва плащането в срок до 23 декември 2014 г. 
Чл.5(4) ВЪЗЛОЖИТЕЛЯТ изплаща на ИЗПЪЛНИТЕЛЯ дължимото възнаграждение по банков път, по следната, посочена от ИЗПЪЛНИТЕЛЯ  банкова сметка: ……………………………………………………………………………………………
VІ. ПРЕКРАТЯВАНЕ НА ДОГОВОРА. РАЗВАЛЯНЕ. ЗАБАВЕНО ПЛАЩАНЕ, НЕУСТОЙКИ.

Чл.6(1) Настоящият договор се прекратява, освен при общите предпоставки, предвидени в Закона за задълженията и договорите, и в следните хипотези: 

а) с подписване на приемо-предавателен протокол за приемане на предоставената услуга по съответната обособена позиция; 

б) по взаимно съгласие  на двете страни, изразено писмено;

в) при виновно неизпълнение на поетите с настоящия договор задължения на която и да е от страните; в този случай другата страна има правата по чл.87 и следващите от Закона за задълженията и договорите.

Чл.6(2) В случай че ВЪЗЛОЖИТЕЛЯТ развали или прекрати договора без наличието на виновно поведение от страна на ИЗПЪЛНИТЕЛЯТ преди приключването на работата на ИЗПЪЛНИТЕЛЯ по договора, както и в хипотезата на чл.6.(1), б. „в”, то ВЪЗЛОЖИТЕЛЯТ дължи на ИЗПЪЛНИТЕЛЯТ заплащане на стойността на извършените до датата на прекратяването дейности по изпълнение на предмета на договора.

Чл.6(3) При обективна невъзможност за изпълнение договорът се разваля по право.

Чл.6(4) При виновно неизпълнение на задълженията от страна на ИЗПЪЛНИТЕЛЯ, той дължи на ВЪЗЛОЖИТЕЛЯ неустойка в размер на 10 (десет) % от стойността на договора.

VІІ. ЗАдължение за изключителност и конфиденциалност

Чл.7(1) ИЗПЪЛНИТЕЛЯТ е длъжен да уведоми незабавно ВЪЗЛОЖИТЕЛЯ за всеки конфликт на интереси, който се появи по време на изпълнение на договора, или е налице неспазване клаузите за етично поведение.

Чл.7(2)ИЗПЪЛНИТЕЛЯТ трябва да предприеме всички необходими мерки, за да предотврати или прекрати всяка ситуация, която може да компрометира независимото и обективно изпълнение на договора.

Чл.7(3) ИЗПЪЛНИТЕЛЯТ  се задължава да смени незабавно всеки свой служител, участващ в изпълнението на договора, ако попадне в ситуация, която може да доведе до конфликт на интереси или е изложен на такава ситуация.
Чл.7(4) ИЗПЪЛНИТЕЛЯТ трябва да действа във всеки един момент лоялно и безпристрастно в съответствие с правилата и/или кодекса за етично поведение, както и да спазва подобаваща дискретност. 

Чл. 7(5) ИЗПЪЛНИТЕЛЯТ трябва да се въздържа от всякакви публични изявления във връзка с изпълнението на договора, направени без предварително писмено съгласие на ВЪЗЛОЖИТЕЛЯ, както и да се ангажира с дейност, която влиза в разрез със задълженията му по настоящия договор.
Чл. 7(6) ИЗПЪЛНИТЕЛЯТ и неговите служители трябва да запазят професионална тайна по време на изпълнение на договора, както и след приключването му. Те не трябва да ползват в ущърб на ВЪЗЛОЖИТЕЛЯ, информацията която им е била предоставена и която е резултат от проучванията, тестовете и изследванията, проведени по време на и за целите  на изпълнение на договора.

Чл.7(7) ВЪЗЛОЖИТЕЛЯТ се задължава да не търси услуги и съдействие от други физически и/или юридически лица, различни от ИЗПЪЛНИТЕЛЯ по въпроси пряко или косвено свързани с предмета на този договор, без съгласието на последния.  

Чл.7(8) ВЪЗЛОЖИТЕЛЯТ се задължава да пази пълна конфиденциалност по отношение търговските тайни на ИЗПЪЛНИТЕЛЯ, станали му известни при и по повод изпълнението на този договор.

Чл. 7(9) Всички разработки в изпълнение на този договор, независимо от формата, съдържанието и носителите им остават интелектуална собственост на ИЗПЪЛНИТЕЛЯ. 
VІІІ.Общи клаузи по договора

Чл. 8(1) Всички уведомления, покани или съобщения между страните, изисквани или предвидени в настоящия договор или произтичащи от него или от закона, се извършват в писмен вид и се доставят лично, по факс, куриер или се изпращат с препоръчана поща с обратна разписка на следните адреси:

Адрес на ВЪЗЛОЖИТЕЛЯ: 

Адрес на ИЗПЪЛНИТЕЛЯ: 

Чл.8(2) Извършената от ИЗПЪЛНИТЕЛЯ работа, в съответствие с предмета на настоящия договор, се удостоверяват с Протокол, подписан и от двете страни. 

Чл.8(3). Всички допълнения и изменения по настоящия договор, могат да бъдат правени единствено с подписване на писмени споразумения между страните по него.

Чл.8(4) За неуредени отношения по настоящия договор намират приложение разпоредбите на действащото българско  гражданско  законодателство.

Чл.8(5) Всеки спор относно съществуването и действието на настоящия договор, неговото нарушаване, включително и спорове относно действителността, тълкуването, прекратяването, изпълнението или неизпълнението му, ще се решава чрез споразумение между страните. В случай че не бъде постигнато съгласие, спорът ще се отнася пред компетентния български съд.

Чл.8(6) Заглавията на членовете от този договор нямат обвързваща сила и служат само за общо насочване относно волята на страните.

Чл.8(7) Нищожността на отделни текстове от този договор не влече нищожност на целия договор.

Страните заявиха, че са наясно с уговорките на договора и че никоя от тях не действа при крайна нужда и не са поставени под запрещение.

Страните заявиха, че са запознати с всички клаузи на договора и приложенията към него, изразяват съгласие с тях и се задължават да изпълняват всички произтичащи от тях задължения.

Неразделна част от настоящия договор представляват технически задания за изпълнение на услугата по обособена позиция № …….., техническо предложение и ценово предложение по обособена позиция № ………….. на ИЗПЪЛНИТЕЛЯ .

Настоящият договор и приложенията към него се състави и подписа в два еднообразни екземпляра, по един за всяка от страните.
ВЪЗЛОЖИТЕЛ:_______________                              ИЗПЪЛНИТЕЛ:__________________                                       



     (…………………)


                       (……………………)

Счетоводител : (.....................................) 


               (……………………….)

СДРУЖЕНИЕ  „МЕСТНА  ИНИЦИАТИВНА  ГРУПА


КАРНОБАТ”








Настоящият документ е разработен от екипа на СНЦ „МИГ-Карнобат” по прилагане на Стратегия за местно развитие под № 41-04-24/07.11.2011г.,  Договор за финансиране № РД-50-93/13.06.2012 г. между МЗХ, ДФ „Земеделие-РА” и СНЦ „МИГ-Карнобат” 

